Нутанс-45 арпа сорту
Нутанс-45 арпа сорту – жаздык арпа сорту. Кыргызстан дыйканчылык ИИИде арпанын грузин сортунан жекече ылгоо жолу менен чыгарылган. Бийиктиги 80 см, машагынын узундугу 7,3 см. Даны ири, 1000 данынын салмагы 47 г. Анда 14–17% белок бар. Нарын аймагынын дыйканчылыкка ылайыктуу жерлерине райондоштурулган (1962). Мол түшүмдүү, сапаты жогору, Нутанс 187 сортуна салыштырганда анын түшүмү гектарынан 3,5 цге арбын. Мыкты тоют; сорт кара көсөөгө чалдыкпайт. Нутанс 970 – жаздык арпа сорту. Кыргызстан дыйканчылык ИИИде жаздык арпанын Нутанс 45 сортун Нутанс 4353 күздүк гибриди менен кайчылаш чаңдаштыруудан алынган. Машагы 2 катар, узундугу 7–8 см, түсү саргыч. Жапырылбайт, күбүлбөйт, эрте жетилет. Кургакчылыкка байымдуу. Чүй өрөөнүндө эгилет. 
Дан өсүмдүктөрү

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7